გალიჩის ტბა
გალიჩის ტბა (რუს. Галичское озеро) — ტბა რუსეთში, კოსტრომის ოლქში. ფართობი 75,4 კმ². ოვალური ფორმა აქვს. წაგრძელებულია დასავლეთიდან აღმოსავლეთისაკენ. სიგრძე 17 კმ, სიგანე 6,4 კმ. მაქსიმალური სიღრმე 5 მ-მდე. ნაპირები დაბალია და დაჭაობებული, ფსკერი ლამიანი. არის საპროპელის დიდი მარაგი. ოქტომბრის ბოლოდან აპრილამდე ტბა იყინება. ტბის წყლის დონე 100 მ-მდეა ზღვის დონიდან. გალიჩის ტბა ძირითადად საზრდოობს წვიმისა და მიწისქვეშა წყლებით. აღმოსავლეთ მხარეს ერთვის რამდენიმე პატარა მდინარე, რომელთაგან უდიდესია ჩელსმა და სრედნაია, გამოედიენა კოსტრომის მარცხენა შენაკადი მდინარე ვექსა. სამხრეთ ნაპირზე მდებარეობს ქალაქი გალიჩი. ტბა მდიდარია თევზით.